Džets Lī

Džets Lī (, dzimis  Pekinā), īstajā vārdā Li Liaņdzje (, Lǐ Liánjié) ir ķīniešu kinoaktieris, ušu meistars.

Pseidonīmu "Džets Lī" (Reaktīvais Lī) aktieris pieņēma atpazīstamības nolūkos ASV kinoindustrijā.

Biogrāfija 
Skolu viņš sāka apmeklēt 8 gadu vecumā un bija vecākais klasē. Džets uzreiz iepatikās skolotājiem, viņš bieži palīdzēja vadīt fiziskās kultūras stundas. Pēc pirmās klases Džetu (tāpat kā citus skolēnus) uz vasaru aizsūtīja uz sporta nometni, kur viņš sāka apgūt ušu. Vēlāk Lī atzinās, ka nokļuvis ušu sekcijā netīšām. Pēc vasaras brīvlaika visi bērni atgriezās mājās, bet Džetam — vienīgajam no vienaudžiem — ieteica turpināt ušu treniņus. No šī brīža Lī katru dienu apmeklēja treniņus. Izejot vairākas atlases, Džets Lī 1972. gadā iekļuva nacionālajā ušu čempionātā un ieguva balvu "Labākais meistars". Pēc šīs uzvaras viņu atbrīvoja no mācībām parastajā skolā un lielāko daļu laika Lī pavadīja sporta zālē, uzlabojot meistarību.

1974. gadā Ķīnā norisinājās jaunā ušu meistaru atlase, izvēlējās labākos no labākajiem. Rezultātā tika izveidota Nacionālā valsts ušu līga (tajā bija 30 cilvēku arī Džets Lī). ASV sacensībās komandai vajadzēja pārstāvēt Ķīnas Tautas Republiku. Šis brauciens, kā apliecināja pats Džets Lī, ieņem īpašu vietu viņa dzīvē. Pirms komandējuma visiem sportistiem notika instruktāža — ko drīkst darīt Štatos un ko darīt nav ieteicams. Brīdināja arī par viesnīcas numuru noklausīšanos un izsekošanu. Interesanti, ka mazais Lī mēģināja noklausīšanās ierīces atrast saviem spēkiem. Kā viņš rakstīja savā biogrāfijā, esot amerikāņu viesnīcas numuriņā, viņš pēc kārtas gāja klāt pie vāzes, spoguļa, telefona un skaļi teica, ka grib šokolādi, saldējumu un augļus. Uz kādu laiku Džets atstāja numuriņu, bet atgriezies ieraudzīja, ka uz galda stāvēja viss, ko bija lūdzis. Braucienā pa ASV, Ķīnas sportistus apsargāja vairāki desmiti CIP aģentu, Valsts Departamenta darbinieku un policistu. Lī sniegumu atzīmēja pats prezidents Ričards Niksons. Ieraudzīt to kā dzīvo cilvēki rietumos, tajā skaitā ASV, bagātīga dzīve — mazajam Džetam bija kultūras šoks. Runājoties ar amerikāņiem, viņš novēroja, ka tie ir diezgan draudzīgi un diez vai var būt ienaidnieki. Īsumā, kopš Lī brauciena uz ASV, viņa skats uz ārpasauli sāka mainīties.

Atgriezies dzimtenē, Lī piedalījās pirmajā Nacionālajā ušu čempionātā jauniešiem (1974). Viņš izcīnīja pirmo vietu daudzcīņā un kompleksos ar Dao zobenu. Džetu Lī sāka trenēt labākie cīņas mākslu meistari, kurus varēja atrast Ķīnā. 1975. gadā, 12 gadu vecumā, Lī aizsūtīja uz Trešā Nacionālā Ušu Čempionāta atlasi. Viņš uzvarēja uzreiz 5 disciplīnās no 5 iespējamām (pretinieki bija pieauguši sportisti). Tajā pašā gadā Džets izcīnīja 4 zelta medaļas Trešajā Čempionātā Pekinā (daudzcīņā, kompleksā bez ieročiem, kompleksā ar šķēpu, kompleksā ar Dao zobenu).

1976.-1977. gados Ķīnas izlase brauca pasules tūrē: sportisti demonstrēja dažādus ušu paņēmienus. Džetu Lī, kā "pārbaudītu" cilvēku un pazīstamu sportistu, Ķīnas valdība sāka aicināt uz valsts banketiem un tikšanos ar ārvalstu delegācijām. Izbraukuma paraugdemonstrējumi 1979. gadā notika arī Lielbritānijā.

1977. gadā Nacionālajās Ušu Sacensībās Džets Lī izcīnīja pirmo vietu kompleksā ar Dao zobenu, kā arī bija izcilākais starp "garā dūre" stila sekotājiem. 1978. gadā — Džets Lī atkal izcīna zeltu (daudzcīņā, kompleksā bez ieročiem, kompleksā ar Dao zobenu). 1979. gadā Ceturtajā Ķīnas Ušu Čempionātā uzvarēja daudzcīņā, "garās dūres" stilā, kompleksā bez ieročiem, kompleksā ar Dao zobenu, paraugdemonstrējumu cīņās.

Kino karjera

1980. — 1990. gadi 
Āzijas kinoindustrija Džetu Lī uzaicināja 18 gadu vecumā. Uz ekrāniem viņš nokļuva pateicoties saviem sasniegumiem sportā. Ušu sacensībās viņu pamanīja režisori un uzaicināja filmēties, solot no viņa izveidot otru Brūss Lī. Pirmā (un uzreiz galvenā un pamanāmākā) loma mākslas filmā "Šaolina templis" () 1982. gadā. Filma guva lielu atsaucību un tika uzfilmēti vēl divi turpinājumi — "Šaolina templis 2: Šaolina bērni" () (1983) un "Šaolina templis 3: Šaolina cīņas māksla" () (1986). Šīs trīs filmas tiek uzskatītas par labākajām šaolinu filmām. Principā, pēc šaolinu triloģijas filmēšanas Lī ieguva iesauku "Džets" () — "Reaktīvais".

1990. — 2000. gadi 

Nākamās ievērības cienīgās kinolentes ar Džeta Lī piedalīšanos — filmu sērija "Reiz Ķīnā" () (1991), "Reiz Ķīnā 2" () (1992) un "Reiz Ķīnā 3" () (1993). Tur viņš tēlo tautas varoni-atbrīvotāju, kung-fu meistaru un dziednieku Vongu Feju Hunu. Lieliska sitienu tehnika, triku izpildījums arī ievieto šo filmu triloģiju austrumu cīņas mākslu pasaules šedevros.

Var atzīmēt arī filmu "Leģenda" () (1993) in "Leģenda 2" () (1993), kur Džets Lī atveido jaunu kung-fu meistaru Fongu Sai Juku. Šīs divas filmas uzņemtas labākajās austrumu cīņas mākslu filmu tradīcijās un tiek uzskatītas par Honkongas filmu klasiku. Vēl viena filma — "Leģendas dūre" () (1994) — sava veida Brūss Lī "Niknās dūres" () atveidojums (līdzīgi sižeti).

1998. gadā Džets Lī debitē Holivudā. Viņu uzaicina atveidot slikto varoni kases grāvējā "Nāvējošais ierocis 4" (). Džets pirmo reiz atveido ļauno personāžu.

2000. — pašlaik 

Tālāk seko rinda ar veiksmīgām kinolentēm: "Romeo jāmirst" () (2000), "Drakona skūpsts" () (2001), "Vienīgais" () (2001), "Varonis" () (2002), "No šūpuļa līdz kapam" (), kur viņa pretinieks ir cits pazīstams austrumu cīņu speciālists un filmu zvaigzne Marks Dakaskoss, (2003), "Denijs — ķēdes suns" () (2005), "Bezbailīgais" () (2006), "Karš" () (2007).
Vienā no pēdējiem darbiem — "Aizliegtā karaļvalsts" () (2008), Džets Lī filmējās kopā ar citu kulta aktieri Džekiju Čanu, kā arī kārtējā piedzīvojumu filmas sērija "Mūmija 3: Drakonu imperatora kapenes" ().

Interesanti, ka Holivudā Džetam Lī piedāvāja filmēties kinotriloģijā "Matrikss" (), kā arī filmā "Crouching Tiger, Hidden Dragon" (), bet aktieris atteicies. Kā paskaidrojis vairākās intervijās pats aktieris, darījis to tādēļ, ka apsolījis sievai — ja viņa gaidīs mazuli — palikt kopā ar viņu līdz pat dzemdībām un nestrādāt. Piedāvājums no Enga Lī filmēties filmā "Crouching Tiger, Hidden Dragon" nācis tieši tad, kad Lī sieva palika stāvoklī. Tā Džets turēja doto vārdu. Par ""Matrikss", Džets nolēma, ka viņa klātbūtne un meistarība tur nebūs nepieciešama, jo tik datorizētā filmā var filmēties arī vienkārši aktieri.

Privātā dzīve 

Džets Lī ir tibetiešu budisma sekotājs. Zināms, ka vismaz vienu reizi personīgi ticies ar Dalai-Lamu. 2007. gadā Lī publiski paziņoja, ka nav par Tibetas neatkarību, paskaidrojot to ka, ja cilvēks piekrīt Dalai-lamas reliģiskiem uzskatiem, tad viņam nav obligāti jāseko viņa politiskajiem uzskatiem.

1987. gadā Džets Lī apprecas ar sportisti Huanu Cjuijaņu, kura kopā ar viņu piedalījās Ķīnas ušu izlasē, kā arī filmējās filmā "Šaolina templis". Laulībā piedzima divas meitas. 1990. gada viņi izšķīrās.

1999. gadā Džets Lī aprecējās otrriez. Par viņa sievu kļūst Honkongas aktrise Nina Li Čī (). Pāris audzina 2 bērnus: Džeinu (dzimusi 2000. gadā) un Džadu (2002).

2004. gadā Džets Lī ar meitu atpūtās Maldīvijā, kad to piemeklēja dabas stihija — dienvidautrumāzijas cunami. No sākuma uzskatīja, ka Lī ir gājis bojā, bet vēlāk izrādījās, ka viņš ir tikai savainojis kāju, glābjot meitu viesnīcas vestibilā.

Džets Lī ir Sarkanā Krusta biedrs un nodarbojas ar labdarību.

Filmogrāfija 
 Šaolina Templis (); loma — Či Juaņs (1982)
 Šaolina Templis 2: Šaolina Bērni (); loma — Sans Luns (1983)
 Dzimis aizsargāt (); režisors; cīņu horeogrāfs; loma — Džets (1986)
 Šaolina Templis 3: Šaolina cīņas māksla () (1986)
 Šaolina abats (Shao Lin Hai Deng da shi) (1988)
 Drakona cīņa (); loma — Džimijs Lī (1988)
 Meistars (); loma — Džets (1989)
 Vienreiz Ķīna (); loma — Vongs Fei-hungs (1991)
 Zobenvīrs 2 (); loma — Lings Vū Čungs (1992)
 Vienreiz Ķīnā 2 (); loma — Huangs Feihongs (1992)
 Vienreiz Ķīnā 3 (); loma — Vongs Fei-hungs (1993)
 Leģenda ();producents; loma — Fongs Sai Juks (1993)
 Pēdējais Ķīnas varonis () (titros kā Lins Kits Lī); producents; loma — Vong Fei-hungs (1993)
 Leģenda 2 (); producents; loma — Fongs Sai Juks (1993)
 Dvīņi Kareivji (); producents; loma — Junbao (1993)
 Kung Fu Meistars () (titros kā Lins Kits Lī); producents; loma — Čangs Mo Kejs (1993)
 Sarkana Drakona leģenda (); producents; loma — Hungs Hei Kvuns (1994)
 Aizstāvis (); producents; loma — Džons Čangs (1994)
 Leģendas dūre (); producents; loma — Čens Žens (1994)
 Mans tēvs ir varonis (); loma — Kungs Vei (1995)
 Augstais risks (); loma — Kits Li (1995)
 Piedzīvojumu karalis (); loma — Šovs Si Kits (1996)
 Melnā maska (); loma — Cujs Čiks / Melnā maska (1996)
 Vienreiz Ķīnā un Amerikā (); loma — Vongs Fei-hungs (1997)
 Algotnis (); loma — Fū (1998)
 Nāvējošais ierocis 4 (); loma — Vahs Sings Ku (1998)
 Romeo jāmirst (); loma — Hans Sings (2000)
 Drakona skūpsts (); producents; scenārija autors; loma — Ljū Jans (2001)
 Vienīgais (); loma — Geibs Lavs (2001)
 Varonis (); loma — vīrs bez vārda
 No šūpuļa līdz kapam (); loma — Su (2003)
 Denijs – ķēdes suns (); producents; loma — Denijs (2005)
 Bezbailīgais (); producents; loma — Huo Janja (2006)
 Karš (); loma — Rodžs (2007)
 Kara kungi (); loma — ģenerālis Pangs Kvinguns (2007)
 Aizliegtā karaļvalsts (); loma — Pērtiķu karalis/ Klusais mūks (2008)
 Mūmija: Drakona imperatora kapenes (); loma — imperators Hans (2008)
 Neiznīcināmie (); loma — Iņs Jans (2010)
 Neiznīcināmie 2 (); loma — Iņs Jans (2012)

Atsauces

Ārējās atsauces 

 

1963. gadā dzimušie
Pekinā dzimušie
Ķīniešu kinoaktieri
Kaujas mākslas meistari